টেলস অফ থ্রি প্ল্যানেটস

টেলস অফ থ্রি প্ল্যানেটস (ইংরেজি: Tales of Three Planets; অনুবাদ: তিন গ্রহের কাহিনি) হল মার্কিন লেখক এডগার রাইস বারোজ লিখিত ছোটোগল্পের একটি মরণোত্তর সংকলন। বইটির ভূমিকা রচনা করেন রিচার্ড এ. লুপফ এবং অলংকরণ করেন রয় জি. ক্রেনকেল। ১৯৬৪ সালে ক্যানাভেরাল প্রেস থেকে বইটি প্রথম প্রকাশিত হয় এবং তারপর মাত্র একবারই এটির পুনর্মুদ্রণ হয়েছিল।

এই বইটিতে বারোজের লেখা চারটি নভেলেট সংকলিত হয়েছে। এগুলির একটির প্রেক্ষাপট পৃথিবী, দু’টির প্রেক্ষাপট "দূরতম নক্ষত্রেরও ওপারে" অবস্থিত পোলোডা গ্রহ এবং একটির প্রেক্ষাপট শুক্র গ্রহ। "দ্য রেজারেকশন অফ জিম্বার-জ" ও "বিয়ন্ড দ্য ফারদেস্ট স্টার" নভেলেট দু’টি ইতিপূর্বে সাময়িকপত্রে প্রকাশিত হয়েছিল। প্রথমটি প্রকাশিত হয় আর্গোসি উইকলি পত্রিকার ২০ ফেব্রুয়ারি ১৯৩৭ সংখ্যায় এবং দ্বিতীয় প্রকাশিত হয় ব্লু বুক পত্রিকার জানুয়ারি ১৯৪২ সংখ্যায়। অন্য দু’টি নভেলেট এই সংকলনেই প্রথম প্রকাশিত হয়।

বিষয়বস্তু
"ভূমিকা" (রিচার্ড এ. লুপফ)
"দ্য রেজারেকশন অফ জিম্বার-জ" (১৯৩৭)
"বিয়ন্ড দ্য ফারদেস্ট স্টার" (১৯৪২)
"ট্যানগোর রিটার্নস" (১৯৬৪)
"দ্য উইজার্ড অফ ভেনাস" (১৯৪১)

বহিঃসংযোগ
ERBzine C.H.A.S.E.R ENCYCLOPEDIA entry for Resurrection of Jimber-Jaw
ERBzine C.H.A.S.E.R ENCYCLOPEDIA entry for Beyond the Farthest Star
ERBzine C.H.A.S.E.R ENCYCLOPEDIA entry for Wizard of Venus

 Fantastic Fiction entry

বিষয়শ্রেণী:১৯৬৪-এর ছোটোগল্প সংকলন
বিষয়শ্রেণী:কল্পবিজ্ঞান ছোটোগল্প সংকলন
বিষয়শ্রেণী:ফ্যান্টাসি ছোটোগল্প সংকলন
বিষয়শ্রেণী:এডগার রাইস বারোজের ছোটোগল্প সংকলন